CELEX: 32020D1403
Language: sk
Date: 2020-09-29 00:00:00
Title: Rozhodnutie Politického a bezpečnostného výboru (SZBP) 2020/1403 z 29. septembra 2020, ktorým sa mení rozhodnutie (SZBP) 2018/726 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2020)

6.10.2020   
               
               
                  SK
               
               
                  Úradný vestník Európskej únie
               
               
                  L 324/63
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1403
         z 29. septembra 2020,
         ktorým sa mení rozhodnutie (SZBP) 2018/726 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2012/392/SZBP zo 16. júla 2012 o misii Európskej únie v rámci SBOP v Nigeri (EUCAP Sahel Niger) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa článku 9 ods. 1 rozhodnutia 2012/392/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie v rámci SBOP v Nigeri (EUCAP Sahel Niger) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 2. mája 2018 prijal rozhodnutie (SZBP) 2018/726 (2), ktorým sa pán Frank VAN DER MUEREN vymenúva za vedúceho misie EUCAP Sahel Niger od 1. mája 2018, avšak bez toho, aby stanovil dátum ukončenia jeho mandátu.
                  
               
                     (3)
                  
                  
                     S cieľom zabezpečiť konzistentnosť pri vymenúvaní a rotácii vedúcich misií by sa mal do príslušného rozhodnutia PBV zahrnúť aj dátum ukončenia mandátu vedúceho misie.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol, aby mandát pána Franka VAN DER MUERENA ako vedúceho misie EUCAP Sahel Niger trval do 15. januára 2021.
                  
               
                     (5)
                  
                  
                     Rozhodnutie (SZBP) 2018/726 by sa preto malo zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Článok 1 rozhodnutia (SZBP) 2018/726 sa nahrádza takto:
            
               
                  „Článok 1
                  Pán Frank VAN DER MUEREN sa týmto vymenúva za vedúceho misie Európskej únie v rámci SBOP v Nigeri (EUCAP Sahel Niger) od 1. mája 2018 do 15. januára 2021.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. októbra 2020.
         
         
            V Bruseli 29. septembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 187, 17.7.2012, s. 48.
         
            (2)  Rozhodnutie Politického a bezpečnostného výboru (SZBP) 2018/726 z 2. mája 2018 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2018) (Ú. v. EÚ L 122, 17.5.2018, s. 32).